अमित शाह ने लखनऊ में शुरू किया सदस्यता अभियान, UP में फिर 300 पार का लिया संकल्प
कार्यकर्ताओं को चुनावी मंत्र देने के साथ ही अमित शाह प्रदेश प्रभारी और चुनाव प्रभारी सहित भाजपा कोर कमेटी के साथ बैठक कर अब तक तैयारियों की समीक्षा कर रणनीति पर चर्चा करेंगे।
लखनऊ: भारतीय जानता पार्टी (BJP) के 'चाणक्य' माने जाने वाले केंद्रीय गृह मंत्री अमित शाह शुक्रवार को लखनऊ में हैं। इस दौरान उन्होंने उत्तर प्रदेश में पार्टी की सदस्यता अभियान की शुरूआत की। शक्ति केंद्र संयोजक और प्रभारियों के सम्मेलन को संबोधित करते हुए उन्होंने कहा कि उत्तर प्रदेश के भाजपा कार्यकताओं ने संकल्प लिया है कि यूपी एक बार फिर बीजेपी 300 से अधिक सीटें लेकर आएगी।  वे आज प्रदेश प्रभारी और चुनाव प्रभारी सहित भाजपा कोर कमेटी के साथ बैठक कर अब तक तैयारियों की समीक्षा कर रणनीति पर चर्चा करेंगे। साथ ही अवध क्ष़ेत्र के शक्ति केन्द्र संयोजक/प्रभारियों को सम्बोधित करेगें। इसके साथ ही पार्टी के एलईडी प्रचार वाहनों को भी हरी झंडी दिखाकर रवाना करेंगे।''इस अवसर पर पार्टी के राष्ट्रीय उपाध्यक्ष व प्रदेश प्रभारी राधा मोहन सिंह, केन्द्रीय मंत्री व चुनाव प्रभारी धर्मेन्द्र प्रधान, मुख्यमंत्री योगी आदित्यनाथ, प्रदेश अध्यक्ष स्वतंत्र देव सिंह, उपमुख्यमंत्री केशव प्रसाद मौर्य, डॉ. दिनेश शर्मा , प्रदेश महामंत्री (संगठन) सुनील बंसल सहित अन्य पाटी पदाधिकारी व राज्य सरकार के मंत्रीगण भी मौजूद हैं।पूर्व राष्ट्रीय अध्यक्ष एवं केंद्रीय गृहमंत्री अमित शाह इसके बाद इन्दिरा गांधी प्रतिष्ठान गोमतीनगर पहुंचकर वरिष्ठ कार्यकर्ताओं की बैठक को सम्बोधित करेंगे। बैठक में पूर्व विधायक, पूर्व सांसद, लोकसभा चुनाव 2019 में लोकसभा के प्रभारी व संयोजक सम्मिलित होंगे। तत्पश्चात शाह पार्टी के राज्य मुख्यालय आएंगे। पार्टी के राज्य मुख्यालय पर प्रदेश प्रभारी-सहप्रभारी, प्रदेश चुनाव प्रभारी-सहप्रभारियों सहित अन्य पार्टी पदाधिकारियों के साथ भी बैठकें करेंगे।